ད་རེས་ཀྱི་གླེང་སྟེགས་ནི་བོད་རང་སྐྱོང་ལྗོངས་དེ་རྒྱལ་ཁབ་ཀྱིརྒྱུད་གཅིག་ལམ་གཅིགའཛུགས་སྐྲུན་བྱེད་པའི་རྒྱབ་ལྗོངས་ཆེན་པོ་དང་མཐའ་མཚམས་བཅོས་སྐྱོང་བྱེད་པར་གཞིགས་ནས་བོད་ཀྱི་དཔལ་འབྱོར་དང་སྤྱི་ཚོགས་གོང་འཕེལ་གཏོང་བའི་གལ་ཆེའི་རིགས་པའི་གཞུང་ལུགས་དང་དངོས་ཡོད་ཀྱི་གནད་དོན་ཁ་ཕྱོགས་པ།སྤྱི་ཚོགས་བཅོས་སྐྱོང་དང་གནད་འཁེལ་དབུལ་སྐྱོར།ཐོན་ལས་འཕེལ་རྒྱས།སྒོ་འབྱེད་འཕེལ་རྒྱས་སོགས་ཀྱི་ཐད་དུ་རིག་ཚན་སྣེ་འཛོམས་སྤེལ་རེས་དང་འཚོལ་ཞིབ་གཏིང་ཟབ་གནང་པ་རེད།ཚོགས་འདུ་ནི་མངོན་གསལ་ལྡན་པའི་བརྗོད་དོན་གཙོ་བོ་དང་མི་རིགས་ཀྱི་ཉམས་འགྱུར་ཟབ་མོ་ལྡན་པ།བོད་ཀྱི་ཁྱད་ཆོས་ཀྱི་ཕྱུགས་པ་བཅས་ཀྱིས་རྒྱལ་ནང་གི་རིག་ཚན་ཁྱབ་ཁོངས་མི་འདྲ་བའི་ཆེད་མཁས་དག་མཉམ་འཛོམས་བྱས་ཏེ་ཇུས་འདོན་ལག་བསྟར་བྱ་རྒྱུར་ཡིད་དབང་བཀུག་པ་རེད།ད་རེས་ཀྱི་གླེང་སྟེགས་ལ་རིག་གཞུང་ལས་རིགས་དང་སྤྱི་ཚོགས་ཡོངས་ཀྱིས་རྒྱ་ཁྱབ་ཏུ་དོ་ཁུར་གནང་གི་ཡོད་པ་རེད།